A NETFLIX SOROZATA
Professzor!
Mondja meg, hol van az arany!
Nem tudom.
Seggfej!
Sejtettem.
Nézd!
Ez a te műved.
Nézz a szemébe!
Mondd meg a kölyöknek, hogy a végtelen bűnlajstromához
még hozzáadjuk öt katona megölését!
Életfogytiglan. Mondd meg neki!
Hány éves vagy, kölyök?
Huszonhárom.
Épp ennyi évet töltöttél szabadlábon egész életedben.
Hála neked.
Akárcsak Stockholm. Nézz rá!
Nézz rá, te senkiházi!
Akkor szabadul majd, amikor a fia 45 éves férfi lesz.
Élvezed, hogy ennyi szenvedést okozol, te szemétláda? Élvezed?
És Denvernek nem mondasz semmit?
Mondd meg neki, hogy elvesztette a fiát, ahogy az apját is,
és mindkét esetben ugyanaz a személy a felelős: te!
Tényleg szeretted őt?
Akkor nézd meg jól!
Szeretném, ha a sitten minden egyes nap emlékeznél erre az arcra,
és arra, hogy ha nem mentél volna a közelébe, még lenne élete,
anyja és lánya.
Most már semmije sincs!
Leszarom, hogy mit tervezel a kibaszott arannyal.
Még csak keresni sem fogom.
Közülük egyvalaki meg fogja mondani nekem, hol van.
Tudod, miért?
Mert új életet kínálok annak, aki megmondja.
Vagy életfogytiglan, vagy gondtalan élet.
Egyikőtök elmondhatja majd, hogy ez élete legboldogabb napja.
Ahogy az enyém is!
Örülök, hogy ilyen boldog attól, hogy komor idők jönnek.
Nem értette meg, Tamayo.
Amiről azt hiszi, hogy a játék vége,
az valójában csak a kezdet.
Térdre!
A Professzor épp a történelem legnagyobb pókerjátszmáját játszotta.
De ebben nem az volt a legőrültebb dolog, hogy blöffölt,
hanem az, hogy még csak lapjai sem voltak,
és akinek meg kellett találnia a paklit, az azt sem tudta, hol kezdje.
FÜLÖP-SZIGETEK
KÉT HÓNAPPAL AZ ELSŐ RABLÁS UTÁN
A Királyi Pénzverde kirablása után
a Professzort bűntudat gyötörte a bátyja halála miatt.
Úgy érezte, azért beszélte le a jegybank kirablásáról,
hogy saját rablást hajtson végre.
És Berlin mostanra halott volt.
Így hát sok álmatlan éjszaka után
egy rögeszmében talált megnyugvást.
A spanyol jegybank lehetetlen kirablásának kiötlésében.
Talán Berlin és Palermo tudta, hogy vigyék ki az aranyat,
de amit valóban lehetetlen volt megoldani,
az valami más volt.
Tudjuk, hogy vigyük ki az aranyat.
De ti hogyan juttok ki? És ami még fontosabb, szabadon.
Régóta dolgozom ezen a terven.
A kiindulópont meglehetősen egyszerű.
Első lépés…
Elmondani az igazat.
Az arany kiviteléről. Videókon.
És ezt Pakisztánból csináljuk.
Shakir!
8 perc múlva
kezdődik a műsor.
A BANDA KÖZLEMÉNYE
A rablás műfajának szerelmesei és rajongói,
valamint általában érdeklődő elmék! Üdvözöllek titeket!
Megmutatjuk, hogy lehet kivinni az aranyat egy ország nemzeti tartalékából.
Ez esetben Spanyolországéból.
Kísérjetek el minket ezen a lenyűgöző utazáson
minden idők legnagyobb rablásának mélyére!
Egyszerre sugározzák több száz szerverről.
Máris felkapták. Több csatorna is élőben közvetíti.
A rablók azt állítják, hogy kivitték az aranyat a jegybankból.
Elmagyarázzák, hogyan csinálták. Országunk talán elvesztette a nemzeti tartalékát.
Ez mindent megváltoztat.
…a páncéltermet elárasztaná a víz. Hogy oldjuk meg?
Meghegesztjük ezt a csövet, így jöhet egy búvár.
Szórakoztatóan adják elő, hogy mindenki megértse.
…ő a rablásunk egyik legnagyobb hőse. Hogy vagy?
Tudod, hány rudat hoztál ki onnan?
Hát persze: 7258-at.
Mindegyik 12 és fél kilós volt, 600 000 euró.
Ez körülbelül 4355 millió euró!
- Sok lóvé. - Van még hozzáfűznivalód?
- Köszönnék a gyerekeimnek. - Hajrá!
Drága gyermekeim! Emilio Venezuelában, Julián Mexikóvárosban,
Erik Izlandon,
Hanna Finnországban…
A SPANYOL NEMZETI TARTALÉK TOLVAJOK KEZÉBE KERÜLHETETT
A CNN-en is ez megy.
…Ivana Odesszában! Apa sok puszit küld nektek!
Megindító történet.
Hölgyeim és uraim, ha szeretnék tudni, hogy vittünk ki 90 tonna aranyat innen,
akkor maradjanak velünk, és várják az újabb részeket!
HAMAROSAN: ÚJ RÉSZEK
Nagyon súlyossá válhat a helyzet.
Tudom, hogy mit műveltek.
Pénzügyi válságot akartok előidézni, sarokba akarjátok szorítani az országot,
és ezzel akartok zsarolni.
Rossz hírem van. Az Európai Központi Bank támogat:
bővíti a likviditást, vagy adósságot vásárol.
A tőzsdei kereskedést is le tudom állítani. Mit szóltok?
Kurvára leszarom a pénzügyi viharotokat.
És a második lépés?
1. AZ IGAZSÁG 2. A KASZINÓ
A pénzügyi piacok úgy működnek, mint egy nagy kaszinó.
Fogadhattok arra, hogy növekszik a New York-i tőzsde, hogy esik a búzaár,
vagy hogy egy ország csődbe megy.
Fogadhattok, és sok pénzt nyerhettek. Ez teljesen legális.
És mi mit ajánlunk fel azoknak az alapoknak és vállalatoknak,
melyek a profitszerzés érdekében áldozatokat keresnek?
Biztosítékot.
Amikor azt mondjuk nekik, hogy az aranyat kivittük,
ha Spanyolország ellen fogadnak, biztos a nyereség.
Ugyanakkor ez a pánik arra sarkallja majd a befektetőket,
hogy eladják a spanyol adósságot és részvényeket, amitől
a tőzsde össze fog omlani.
És ami még fontosabb,
a kockázati hozam 800 pont fölé fog törni.
És mit jelent ez?
Spanyolország nem jut majd finanszírozási forrásokhoz,
fizetésképtelenné válik, és csődbe megy.
Pontosan.
És ez a dominóhatás
hatalmas nyomást gyakorol majd a kormányra.
És csak mi leszünk azok, akik egyetlen mozdulattal megállíthatják az egészet.
Ha visszaadjuk az aranyat.
Micsoda?
Várj egy kicsit, azt hiszem, nem értem.
Azt akarod mondani, hogy az életem egy kaszinótól függ?
Attól, hogy zuhan-e a tőzsde? És ha nem zuhan?
Mindig zuhan. Görögországban ez volt.
Ilyen a rendszer természete.
Úgy tervezték, hogy így reagáljon.
És kiszámítható.
Mi? Egy alagút kiszámítható. Az egyik oldalon bemész, a másikon meg ki.
Ez kiszámítható. De a másik nem rajtunk múlik.
- Denver, kérlek! - Semmi „Denver, kérlek”!
Nem játszhat így az életünkkel. Mondok valamit.
Ez nem fog működni.
Azért jöttél ide, hogy senki se menjen ki,
és véghez vidd a zsarolást.
Nos, most, hogy már tudjuk,
hogy a gazdasági összeesküvés csak egy rakás humbug,
tudjátok, mit teszek?
Egyenként kihallgatlak titeket.
És azok, akik nem beszélnek, kimennek azon az ajtón,
egyenesen a börtönbe. Életfogytiglant kapnak.
A tévékamerák előtt és maszk nélkül, hogy már ne legyen visszaút.
Akárhányunkat kivisz,
ígérem, az fejenként tíz tonna arany, amit sosem kap vissza.
Rohadék!
Megmondtam: ezt a lapot nem játszhatja ki.
- Csend! A játéknak nincs vége. - „Csend?”
- Denver! - Mi van?
Fogd be!
Fogjam be? Mi?
Mind itt vagyunk, térden állunk,
miközben fegyvert szegeznek a tarkónkhoz!
- Mert hallgattunk egy őrültre! - Kuss!
- Nem kussolok! - Fogd már be!
Elkülöníteni azt a kettőt a többiektől!
Denver, te kezded.
Denver! Ne feledd, mit mondtam!
Ellopták az aranyat. Ha bárki rájön, vége.
A fiunkra esküszöm, hogy kiviszlek innen.
Denver, ne csinálj semmit!
Denver, hallgass rám!
Denver, ne feledd, mit mondtam!
Míg a banda ebben a szorult helyzetben volt…
Ez a szivattyú aggregátumot von ki a tengerfenékből.
Ezzel sikerült folyásiránnyal szembe hajtaniuk az aranyat.
…Ángel azt hitte, végre ráébredt az igazságra.
Rossz irányban kerestük.
De ez csak a Hüvelyk Matyi-terv egy része volt.
Nyolc embert kérek az ajtóhoz. Most azonnal. Indulunk!
Te hova a picsába rejtenél el 90 tonna aranyat, Benjamín?
Egy erdőbe?
Vagy elrejteném egy pusztán. Egy kietlen helyen, ahol a madár se jár.
Úgy kell gondolkodnunk, mint egy MIT-mérnöknek.
Kockázatcsökkentés.
És ez azt jelenti, nem kockáztathatjuk,
hogy egy idióta fémdetektorral kupakot keressen arra.
Erre csak egy mód van: ha korlátozzuk a hozzáférést.
Magánterület!
Pontosan.
Magántulajdon, amely elég közel van a vízgyűjtőhöz.
Nagyon is jól ismerték a tervet, de mivel Berlin meghalt,
nem gondolták, hogy a rablásra valóban sor kerül.
Bassza meg!
Már a rablás kezdetekor akcióba léptek.
Találnunk kell egy, az elmúlt öt napban vásárolt telket.
Minden út ugyanoda vezet.
- A földhivatalba. - Fegyverrel kell bemennünk.
Ez lehet az új személyazonosságod.
És még valami.
Hárommillió euró, hogy anyagi nehézségek nélkül kezdj új életet.
Vehetsz egy jakuzzis házat, rendezhetsz bulikat…
Abban az országban, ahol akarsz.
És kapsz havi 25 000 eurós járandóságot életed végéig a spanyol kormány terhére.
Prémium nyugdíjas lehetsz.
Mit gondolsz?
És a családom?
Tehetünk kivételt. Kettő az egyért.
Elmondod, hol az arany, és Stockholm, te meg a kölyök odakint
tiszta lappal kezdhettek.
Jó, de nem tudom, hol az arany.
Tényleg nem tudom.
Te tudsz valamit,
és nekem kell egy informátor, aki elmondja a terv részleteit.
Te szabad leszel, és én később megtalálom az aranyat.
Tudom, hogy nehéz, de ha nem akarod, nem is kell hangosan kimondanod.
Egyszerűen csak írd le ide azt,
amit Raquel Murillo nem akar, hogy elmondj!
Egy egyszerű válasz
a szabad életért cserébe.
A kibaszott szabad élet!
„Ez a kismalac a piacra ment…”
„Bekaphatjátok azt ott odalent.”
Írjátok be a GPS-be, és elvezet egyenesen az aranyhoz!
- Kifelé! - Jól van.
A hárommilliót készpénzben, légyszi, utálom az ATM-eket.
- Vidd ki! - A ház a Dominikai Köztársaságban legyen!
Nyomás! Befelé!
Maradj nyugton!
Ne mozogj!
Szeretlek!
Gyerünk!
Ez vár rátok.
Adok egy percet, hogy elképzeljétek, és jövök a következőért.
MADRID, ÖT ÉVVEL KORÁBBAN
Sergio, te miért tervezel rablást?
Az apámhoz még illik, nem?
De te mindazzal a tudással…
- Kösz. - Nagyon köszönöm.
Miért illik hozzám?
Te igazi hedonista vagy.
Neked kell az idő, hogy élvezhesd a művészetet, a szerelmet,
az utazást. Nem hiszem, hogy sok időd maradna a munkára.
- Azaz hozzám nem illik az élet élvezete? - Várj!
A rablás munka, de több is annál. Számunkra ez családi hagyomány.
Nagyon fontos, hogy ezt észben tartsd!
Vannak orvos családok, ugye? Ügyvéd családok.
Családok, melyek tisztelnek egy szakmát.
Ezt a vonalat a nagyapád kezdte.
Hogy ment Dániában?
Kitűnő csere volt.
Hol voltatok a nagypapa halálakor?
A konyhában.
Egyszer csak bemondták a rádióban, hogy lelőttek egy rablót.
A nagyi megdermedt,
miközben a hűtőajtó tárva-nyitva állt.
Hirtelen
odajött hozzám, és megölelt…
és akkor megértettem, hogy az apám halt meg.
Aztán a hűtő sípolni kezdett.
Te is így tudtad meg?
Nem.
De, te is ott voltál. Épp kiengedtek a kórházból.
Azon kevés időszakok egyike volt, amikor nem voltál kórházban.
Ott voltam, de már tudtam.
Micsoda?
Aznap reggel zajra ébredtem.
Kiugrottam az ágyból, pizsamában.
Odaléptem az udvarra néző ablakhoz, és megláttam apát.
Pakolt a csomagtartóba. „A horgászfelszerelés!”
Megígérte, hogy amikor kijövök a kórházból,
elvisz magával horgászni.
Így hát gyorsan felöltöztem és lerohantam.
Lefutottam a lépcsőn.
Apa!
Három másodpercen múlt, hogy utolérjem.
Három másodpercen!
Ekkor felkaptam a biciklidet.
És pedáloztam, ahogy csak tudtam.
Apa!
Megláttam a kocsit a távolban. Egyre közelebb kerültem.
Megállt egy lámpánál, és mikor már majdnem utolértem,
a lámpa zöld lett.
Apa!
Újra elvesztettem.
Amikor megláttam a távolban,
kocsit cserélt.
Öt-hat perc múlva…
megpillantottam a kocsit, de nem ült benne senki.
És aztán…
két lövést hallottam.
Halálra rémültem.
Aztán láttam, hogy apa kijön a bankból.
Ne mozduljon, vagy lövök! A földre!
És meglátott engem.
És akkor rákiabáltak, hogy térdeljen le.
- Letérdelni! - „Letérdelni!”
Azonnal térdeljen le!
Le a földre!
De nem térdelt le, Andrés.
Mert engem nézett.
És aztán…
SPANYOL JEGYBANK
Én így tudtam meg.
És mit tettél?
Semmit. Hazabicikliztem.
Ott voltam, amikor hazaértél.
Igen.
Miért nem mondtál semmit?
Mert nekem olyan volt, mint egy film.
A nagyapád úgy mesélt lopásokról
és rablásokról, mintha filmeket mesélne.
Így hát
hazafelé ezt gondoltam:
„Ez csak egy film volt.
Ha nem mondok semmit,
az is marad.”
És működött,
de megszólalt a rádió.
Tehát miért tervezek rablásokat? A válasz egyszerű.
Hogy beszélgessek vele.
Aznap este elmondta, hogy az álma kirabolni a pénzverdét.
Ezen mindketten nagyot nevettünk.
„El tudsz képzelni egy gépet, amivel pénzt lehet nyomtatni?”
Most én mesélek neki filmbe illő történeteket.
„Apa, mit gondolsz a terv ezen részéről? Látsz benne gyenge pontot?”
Sokat beszélek vele.
Többet, mint bármely élő személlyel.
- Igen? - Ezredes!
Megvan a Professzor búvóhelye. Az aranynak nyoma sincs.
Mindent felégettek.
Baszki, mondj valami jó hírt!
Úgy tűnik, újra aranyrudakká olvasztották,
és teherautókkal vitték el.
Ezredes, azok a teherautók nyomon követhetők.
Beszélj az Interpollal!
Nemzetközi elfogatóparancsot kiadni, az összes európai műholdat aktiválni!
Megtaláljuk őket, az kurva élet!
Rendben.
PASAJESI KIKÖTŐ
Ezek a teherautók a nyom részeit képezték, amelyet Marseille morzsaként szórt el.
Ez egy bűnügyi nyom volt, ami olyan zsákmányhoz vezetett, ami nem létezett,
de segíthetett megőrjíteni a rendőrséget.
Szóval?
Az Európai Központi Bank nem támogat.
Nagyon szkeptikusak…
a válságkezelésünkkel kapcsolatban.
És ez mit jelent?
Miniszter úr?
Hagyják, hogy csődbe menjünk.
Ma a tőzsde 14%-ot zuhant három óra alatt.
Ez vicc lesz ahhoz képest, ami kilenckor történhet,
amikor nyitnak a piacok.
A művelet agya odabent van. Letérdelt, megadta magát, megbilincselték.
Megtudhatnám, mi a faszra vársz?
Ki innen!
Rohadék!
Ne!
- Tévedtél velem kapcsolatban. - Tamayo!
Ha átléped ezt a határt, nincs visszaút.
Nicsak, ki beszél!
Ezt figyeld!
Szétverem az arcod, hogy tisztázzak egy dolgot:
téged nem boncolnak majd fel. Halálra verlek a barátnőd szeme láttára.
És nem állok le, csak ha megmondod, hol van az arany, vagy ha meghalsz.
Mert itt csak én győzhetek.
Állj le!
És ha téved azt illetően, hogy mi az a győzelem?
Képzelje el, hogy pár hónap múlva otthon
a munkanélküliségről és az adósságok lejáratáról hallgatja az adatokat.
Az egész ország teljes csődhelyzetbe,
példa nélküli válságba került, teljes káosz uralkodik.
Melyik Tamayo nyert volna többet?
Aki bezáratott minket? Aki megölt minket, de elvesztette az aranyat?
Vagy az, aki visszaszerezte, és megfékezte a történelem legnagyobb pénzügyi válságát?
Hallgasson ide!
Tamayo…
Tudom, hogy nehéz ezt felfogni. Tényleg tudom.
De most csak egy választásunk van.
Csak egy.
Vagy mindketten nyerünk…
vagy mindketten veszítünk.
Nem tudom, hol van az arany. Nem tudom.
Sem én, sem Lisszabon, egyikünk sem tudja.
Mit várt?
Miért jönnék ide, ha tudnám?
Tamayo, maga a sivatagban temet el embereket.
Előbb-utóbb kiszedte volna belőlünk az információt.
Nem hagyhattam, hogy bárki bejöjjön ide ezzel az információval. Még én sem.
Ez a tűzfal.
Az arany kint van.
Mozgásban.
Szóval ez az utolsó szánalmas bűvésztrükkje.
Kilencven tonna arany valahol kint…
kecsesen táncol.
De egy dologban igaza van.
Én már nem tudom, hogyan nyerhetek.
Talán mindkettőnknek veszítenie kéne.
Maga és én jelentéktelenek vagyunk a közelgő gazdasági cunamihoz képest.
Teljesen jelentéktelenek.
Tudja, hogy innen csak egy kiút van.
Jól tudja.
FÖLDHIVATAL
Jó reggelt!
Kezdődjék az árverés!
Ki dolgozik itt több mint 15 éve?
Több mint 20 éve?
Huszonkettő?
Elkelt!
Jöjjön velem!
Ma megtapasztalhat valamit, amit a tévében látott:
fegyveres csoporttal való együttműködést.
De nincs kockázat, mert kényszerítették.
- Izgalmas, ugye? - Igen, hölgyem.
Mint a kincsvadászaton, mindenki az aranyat kereste.
Sierra tudta, hogy csak akkor nem végzik mind börtönben, ha meglesz az arany.
Itt van.
Ángel ugyanaz után a fényes nyom után futott, repült.
Az egész csalit bekapta.
Halló?
Megvannak a kamionok. Észak felé tartanak az 1-es úton.
A pasajesi kikötőben vannak.
Az a szemét Professzor nem beszél. Told oda a segged!
Helikopterrel megyek. Gyerünk!
Sergio!
Fáj?
Micsoda?
- Vérzik az egyik szemöldököd. - Nem, jól vagyok.
Nagyon is jól vagyok.
Kaptam pár ütést, de…
Látnod kéne a másik fickót.
Ha lett volna még két percem…
- Már halott lenne. - Az lenne.
Azt nem kétlem.
Örülök, hogy nem kétled.
Amikor legutóbb beszéltünk, mintha gyávának hívtál volna.
- És te rám kiabáltál, hogy fogjam be. - Igen.
Sokat vitatkozunk a rablások során, nem?
Talán abba kéne hagynunk.
Nem olyan egyszerű, mint lemondani az olvasójegyet. Kell pénz,
kell, hogy ne körözzenek 130 országban, és kell új személyazonosság.
És az én arcom most
nincs olyan állapotban, hogy útlevélképet készítsek.
Ami még fontosabb, nem akarod abbahagyni.
Van egy kérdésem.
Miután kijöttél a pénzverdéből,
mennyi idő telt el, míg agyalni kezdtél ezen a rabláson?
Negyvennyolc óra.
Talán csak 24.
Tartoztam ezzel a bátyámnak.
Persze, te és az elhunyt hozzátartozóid előtti tisztelgésed.
Vannak, akik hamvakat szórnak a tengerbe,
mások virágokat visznek a temetőbe.
Te ellopod a nemzeti tartalékot.
De tudod, mit?
Te ezt nem az apádért
vagy a bátyádért teszed.
Hanem saját magadért.
Nem, én így beszélgetek velük.
Hogyan? Ouijával?
Nem.
Ez csak a fejedben létezik,
mert mindent maszk mögé kell rejtened.
Mert imádod a maszkokat.
Úgy teszel,
mintha kisebbségi komplexusod lenne,
a szemüvegeddel, az origamiddal…
De az igazság az…
Az igazság az,
hogy besétálsz a bankba,
és tudod, hogy leszkanderezel egy egész országot.
Te magad vagy a bűvésztrükk, Sergio.
A Clark Kent-jelmezedben.
De itt az ideje, hogy levedd,
és elfogadd, hogy ki vagy valójában.
Leszel a feleségem?
Ezúttal jól mondtam? A francba!
Megint csak úgy kicsúszott a számon, mint a lakókocsiban.
- Ezt nem hiszem el… - Nem!
Így jó volt.
És?
Igen.
Igen, leszek.
Kapjuk el őket!
A sok viszontagság ellenére tényleg szeretik egymást.
Az elmúlt öt napban összesen 612 adásvételre került sor.
Anselmo Bueno Gutiérrez úr eladott egy városi telket…
Ne, egy pillanat! Fogjuk rövidre!
Olyan kell, amit készpénzben fizettek ki, jelzálog nélkül.
Ez igencsak leszűkíti a kört.
De kérem, ne fogja rám azt a fegyvert!
- Benjamín… - Jaj, sajnálom!
Itt azt írja, María Flores González vett egy telket Robledo de Chavelában.
Az eladó Rosario Pineda Hernández. A telek mérete 3189…
Míg Sierra rájött, hogy kifut az időből, hogy megtalálja az aranyat,
a rendőrség kezdte meglátni a fényt.
Az emberünk az árnyékban sok morzsát szór majd el.
Marseille, menj a vízgyűjtőbe,
és mehet a Hüvelyk Matyi-terv!
Előző este 23.07-kor
egy zseniális, Oscar-díjra érdemes tetthelyszínt készítettek elő.
A piros teherautók rakományát elszállították.
Reggel 8.10-kor
Ángel csodálatos felfedezést tett.
Egy felvételen néhány fickó
raklapokat pakol át kamionokból egy halászhajóra.
- Egy halászhajóra? - Morzsák.
Hogy megtalálják, kellenek a műholdjaik, a NATO-szövetségeseik,
az Interpol… Végigfésülik az országot a közlekedési kameráikkal, és így…
nem kételkednek majd.
Nagyítsd ki ezt a képet! Ide, a főképernyőre!
A rohadékok! Egy hajóra pakolják az aranyat.
Mert minél nehezebb az út, és minél több energiádba kerül végigjárni,
annál inkább hiszel benne, hogy valós dologra bukkansz.
Ezért Tamayo nem kételkedett.
A nyomozás sarokköve a Virgen del Carmen IV,
egy, a Kantábriai-tengeren szardellát halászó hajó volt.
Hová a fenébe tűnt az a hajó?
Nem tudom, ezredes. Kikapcsolták a GPS-t.
És amikor már fogalmuk sincs az útvonalunkról,
felfedeznek egy újabb furcsa eseményt.
Emberrablást a tengeren.
A hajó Kantábriában bukkant fel,
innen 107 tengeri mérföldre. A legénységet és a kapitányt megkötözték.
Odamegyek helikopterrel.
Mit mondtál? Megkötözték őket?
Egyszerre sok mindennek kell történnie, hogy ne legyen idejük gondolkodni.
Mondja el, mi történt!
Három vagy négy órán keresztül hajóztunk,
aztán zajokat hallottunk a fedélzeten.
Mintha valaki horgászott volna.
- Milyen zajok voltak? - Csörlőzajok.
Mintha kiürítették volna a rakodóteret.
Hova ürítették?
A tengerbe. A tengerbe dobták a csomagokat.
Ne szívass! Ennek semmi értelme.
Egy másik hajóra tették át. Miért dobták volna a tengerbe?
Nem tudom. Biztosan van valami oka.
És erre a kérdésre,
a legfontosabbra,
a törvényszékiek válaszolnak.
Mindent felégettek.
A hajózási térkép pár darabját azonban meg tudtuk menteni.
Ez a Vizcayai-öböl, de túl nagy sugarat jelöl.
- Mekkorát? - Úgy 30-40 tengeri mérföldet.
- Van itt még valami. - Ez mi?
Egy mélységet jelző bója vázlata.
Azt írja, hogy 70 méterrel van a felszín alatt.
A bója jelezhet valamit a tengerfenékhez horgonyozva.
És ebben a pillanatban,
ami mindent összevetve őrültségnek tűnt, hirtelen kezd majd értelmet nyerni.
Mert mi az az egyetlen hely, ahol évszázadokig is rejtegethetsz aranyat
anélkül, hogy megtalálnák?
Hol vannak a spanyol gályák elveszett kincsei?
A tenger fenekén?
A tenger fenekén.
Itt a kurva bója.
Haditengerészetet mozgósítani!
Fregattok, csatahajók, repülőgép-hordozók, minden kell!
Fésüljük át a Kantábriai-tengert!
Irányt váltunk. Az új cél a Vizcayai-öböl. Megkezdjük a nyomkövetést.
Tamayo nagyon igyekezett titkolni,
hogy az arany már nem volt a bankban.
Úgy hitte, az a legjobb, ha úgy tesz, mintha bent még folyna a harc.
Tűz tetszés szerint!
Lövéseket hallunk a spanyol jegybankból.
A lövöldözés folytatódik, de nincs információnk arról, mi folyik odabent.
Lövések?
Igen. Baszki, így van!
- Hallottátok ezt? - Kuss!
- Tudjátok, mit jelent? - A földre!
Ez egy kibaszott elterelés.
Elterelés, vagy épp lelőtték a Professzort.
Ne veszítsük el a reményt! A Professzor azért van itt, hogy kijussunk.
Túl nagyra tartod a Professzort.
Maradjunk pozitívak!
Na, elő is jött a bolondok optimizmusa!
Nézz már körül, baszki!
Hány táruk van?
De ha pozitív akarsz maradni,
csinálhatunk egy kungfufogást,
és mire észhez térsz, már a metrón leszünk.
A pozitív gondolkodás döntötte romba a civilizációt.
Talán még el is verlek, annyira optimista vagyok.
És tudod, hogy miért?
Mert Algériában egy sírban feküdtem,
és mást nem tehettem, csak elképzeltem, hogy kijutok, és itt vagyok.
Azért vagy itt, mert én beszálltam a buliba.
És ő is.
És ő is ott.
Világos?
Én egyetértek Rióval.
Egész életemben háborúban éltem.
És békét akarok.
Így hát mire gondolok?
Pozitív jövőre.
Belém soha senki nem volt szerelmes.
Sosem volt komoly kapcsolatom.
Azt hiszem, itt az ideje.
Talán börtönben vagyunk, letartóztattak,
és ítéletre várunk?
Meghaltunk, és hullazsákban fekszünk? Nem, ugye?
Mit gondolsz, miért nem?
Mit tudsz te, amit én nem?
Csak abba kapaszkodom, amit látok.
Már 24 órája, hogy letartóztattak, és még élünk.
Denver odakint van.
Letartóztatták.
Ezt látjuk.
És visszafordíthatatlan.
Palermo tud valamit.
Egy kis optimizmust, hölgyeim!
Tamayónak a legkevésbé sem hiányzott,
hogy egy videón megmutassuk azt, amit titkolni próbált.
Betartjuk az ígéretünket.
Hogy vittük ki innen az aranyat?
Ennek a drágának köszönhetjük.
Ez a szivattyú hajtotta az aranyat innen 18 kilométerre,
ahol a kinti csapatunk fogadta a szemcsét, újra megolvasztotta,
és aranyrudakká változtatta.
Ez a nyilvánvaló bizonyíték arra,
hogy nincs meg az arany.
ELMONDJÁK, HOGY VITTÉK KI AZ ARANYAT
A mai kincstárjegy-kibocsátás után több milliárd eurót fogunk veszíteni,
hétről hétre egyre többet, amíg végül nem kapunk tőketámogatást.
Ez lesz az a pillanat, amikor az ország csődbe megy.
Állítsd le!
Mindegy, hogy három perce nyitva van. Állítsd le!
A Professzornak igaza volt.
Elszabadult a pokol.
És amikor mindenki azt hitte,
hogy a spanyol gazdaság már nem lehet hiteltelenebb,
- Hé! - …jött a zárókép.
Talán hazugságot állítottunk,
de hogy a haditengerészet az aranyat kereste,
az a rablásunk sikerének hivatalos elismerése volt.
Ki a fene szólt a sajtónak?
Szorozza meg tízzel mindazt, amit mondtam!
Ezzel vége a Hüvelyk Matyi-tervnek.
És ekkor…
már leszünk olyan helyzetben, hogy tárgyaljunk.
Egy ideje nem forgatták fel a földet. Gondozott a kert.
Hány van még?
Egy. Innen hét kilométerre.
Akkor menjünk!
Az egy 1926-ban épített vidéki stílusú kőház.
Ez előregyártott, ugye?
A gyep.
Most mi legyen?
Számoljunk el háromig, és lőjünk mindannyian?
Tökéletes.
Senki sem hall minket.
- Gondolom, van terve. - Maga sajtótájékoztatót fog adni.
És elmondja, hogy a rendőrség
megtalálta az aranyat.
Ha így teszek, akkor maga engem szarban hagy.
Ha szarban hagyom, akkor nem fog bízni bennem.
- Ez senkinek sem jó. - Nem bizalom kérdése.
Legyen élet és halál kérdése!
Suárez, Cañizo, gyerünk!
Felállni!
Azonnal!
Mi a fene folyik itt, Palermo?
Gőzöm sincs, Manila.
Egy aprócska trükk, és kiadom a parancsot a kivégzésükre.
- Suárez, vette? - Igen.
Már tudjátok, mit játszunk.
Tényleg azt akarja, hogy beszéljek a sajtóval?
Megmondtam: vagy mindketten nyerünk…
vagy mindketten veszítünk.
Tudom, hogy akarjátok ellopni a jegybank aranyát.
És amit nem tudok, arra rájövök.
Vissza akarjátok adni az aranyat alkualapként?
De azt nem fogom hagyni.
Mert az igazi csoda az arany kihozatala volt.
És ez már megtörtént.
Te lehetsz a Professzor unokaöccse.
Rafael.
Ezt a nagybátyád küldi.
Jó reggelt!
Sajnálom, hogy csak nemrég szóltam, de fontos bejelentenivalóm van.
A nyomozás meghozta gyümölcsét.
Elfogtunk kettő, a jegybank aranyát szállító teherautót.
- Tessék? - Hol?
- Kérem! - És elmond még valamit.
Hogy azért jöttem be a bankba,
hogy tárgyaljak a banda megadásáról a nagyobb bajok elkerülése érdekében.
Így hát lement a bank alagsorába,
48 méter mélyre,
ahol a rablók továbbra is lövészárokban várnak,
így kivédve az állambiztonsági erők támadásait.
Végül pedig a bizalom és az átláthatóság üzenetét közvetíti.
Amint maga megjelenik a tévében, a teherautók elindulnak.
Elkísérhetik őket az északi autópályán.
És hogy adja ki a parancsot letartóztatva és bilincsben?
Nem én adom ki.
A parancs a maga bejelentése a televízióban.
Ez a terv része.
Maga nyer, és ezt mindenki láthatja majd.
Drámai hatás.
Az arany visszatér a jegybankba, és helyreáll a rend a tőzsdén.
A kormány és a közgazdászok egyetértenek:
már kezelik az adósságválságot,
és a rend olyan gyorsan helyreállhat, mint amilyen gyorsan felborult.
Jelenleg a jegybank és a nemzetbiztonsági erők köztisztviselői
kirakodják a kamionokból az aranyrudakat, és visszahelyezik őket a páncélterembe.
Ezek meg milyen kamionok?
- Ez a terv része. - Azé a tervé, amiről nem tudok?
Nem minden titkot mondhatunk el az ágyban.
- Ezt hogy érted? - Nyugodj meg!
Nem tudok. Olyasmik történnek, amikről nem tudok.
Szükség volt erre.
Mindenki mást átverhetsz, de engem nem, Sergio.
Nem értem.
Sosem mennél be a jegybankba, hogy aztán visszaadd az aranyat.
Soha.
- Persze hogy nem. Riót fogom megmenteni. - Hát persze. Jó fej srác.
Miért nem mondod el a tervnek ezt a részét?
Közületek, akik bementek, senki sem ismerheti a terv utolsó részét.
Ezt megértem.
De én akkor kiszállok.
Martín!
Mi egy ország aranya?
A vagyona?
Nem.
Egy káprázat.
Teljesen haszontalan.
Spanyolország nem fizet semmit azzal az arannyal. Semmit.
Az csak egy pszichológiai tartalék.
Arany sárgarézért.
Azt teszed a jegybank aranyával, amit Berlin a vikingkincssel?
- Hogy ment Dániában? - Kitűnő csere volt.
Kifelé!
A kamionokon érkező rudak aranyozott sárgarézből vannak.
Figyelmeztettelek titeket.
- Suárez, Cañizo, célra tarts! - Célra tarts!
Tamayo, várjon!
Azok a rudak megállították az adósságkatasztrófát.
Nem maga volt Robin Hood? Erre most ellopná egy ország összes aranyát?
Tolvaj vagyok.
Egy tolvaj fia.
Egy tolvaj öccse.
Remélem, egy nap egy tolvaj apja leszek.
Senki sem tagadhatja meg a természetét. Méltósággal teli kiutat ajánlok.
Gondoljon bele, ezredes!
Szinte még vicces is.
Ne mondja, hogy nem illik a hagyományainkhoz!
Melyik másik országban lehetne rézből a nemzeti tartalék,
úgy, hogy az ország továbbra is a világ egyik legfontosabb gazdasága marad?
A spanyol ármány.
A Lazarillo de Tormest nem az angolok írták,
ugye, hogy nem?
Tamayo,
maga hőssé fog válni.
Hőssé.
Ez a kis, fémeket illető különbség
csak egy újabb államtitok lesz.
A következő 50, 60, 70 évben
a titok miniszterelnökről miniszterelnökre száll majd.
És mélyen legbelül…
nem számít. Semmi sem fog történni.
- Fegyvert tölts! - Töltés!
Ne, Tamayo! Ne!
Azt hittétek, csak kisétáltok, és rezet hagytok itt nemzeti tartaléknak?
Hol van az arany?
- Tíz. - Tíz!
A sárgaréz tartalék most a legjobb lehetősége.
- Kilenc. - Nem teheti ezt, ezredes. Nem teheti.
- Nyolc. - Nyolc!
Ha lőnek, bebizonyítom, hogy csak ócskavasa van.
- Hét. - Vannak videóim, papírjaim.
- Minden egyből nyilvánosságra kerül. - Hat.
Tudja, mit jelent ez?
Az adósság az egekbe szökik, a tőzsde zuhan, és nem lesz pénz.
- Öt. - Öt!
Az ország csődbe megy, és nem lesz B terv.
- Négy. - Négy!
A rézre a legjobb lehetőségeként gondol majd!
- Három. - Három!
Sergio!
Fogadja el!
Minden piac, a világ elfogadta. El kell fogadnia. Nincs más választása.
- Kettő. - Kettő!
Sosem találja meg az aranyat.
Nem rajtam múlik. Folytatódik a terv.
Az arany védi a bandát, azokat, akik kint és akik bent vannak.
- Sosem kerül vissza. - Egy!
Ha lő, csak a csőd és halottak maradnak.
Mondtam már, és megismétlem:
vagy mindketten nyerünk, vagy mindketten vesztünk!
Ezredes,
ideje elfogadni!
Ez sakk-matt.
Jó reggelt!
A rablásnak vége.
A hadsereg különleges erőinek sikerült bevenniük
a bank alagsorát robbanószerek segítségével,
és így kiszabadították az utolsó túszokat.
A TÚSZOK KISZABADULTAK A JEGYBANKBÓL
A hadművelet során erős ellenállást tanúsítottak,
és így elestek a következő rablók:
Aníbal Cortés, avagy Rio.
Santiago López, avagy Bogotá.
Julia Martínez, avagy Manila.
A RENDŐRSÉG LELŐTTE A RABLÓKAT
Matías Caño, avagy Pamplona.
Mirko Dragic, avagy Helsinki.
Mónica Gaztambide, avagy Stockholm.
Martín Berrotti, avagy Palermo.
Raquel Murillo, avagy Lisszabon.
És Sergio Marquina, avagy a Professzor.
A rendőrségi nyomozást,
mely a nemzeti tartalék visszaszerzéséhez vezetett,
döntően Daniel Ramos, más néven Denver együttműködése segítette elő,
aki tanúvédelmi programunkban vesz részt,
amíg minden jogi eljárás le nem zárul.
Senki sem üldöz egy halottat.
Az igazi arany a túszunk.
Ha nem akarja, hogy a legnagyobb államtitokra fény derüljön,
ez az üldözés itt és most véget ér.
Örökre.
AZ ÁLOMNAK NINCS VÉGE
Most mindenki arra kíváncsi,
mi történt az igazi arannyal.
Ő ezt akarta volna.
Biztosan megkapod a részed?
Igen.
Ez családi ügy.
24 ÓRÁVAL KÉSŐBB
Élünk.
- Hinni kell, testvérem! - Mindig.
Köszönöm.
Majdnem elszúrtam.
Még jó, hogy a Professzornak mindig van B terve.
Ti szemetek!
Egy szót sem szóltam, jó?
Nem minden alakult úgy, ahogy szerettük volna.
Megcsappant a létszám.
De…
valamit azért elértünk.
Gyerünk!
Szerintem tartogat valamit számomra.
Lucía?
És Victoriáé.
Hol van az arany?
Már Portugáliában.
Egy kis házban.
A kis kincses házban.
PORTUGÁLIA
A történet elején senki sem hitte volna,
hogy végül majd egy elit katonai csapat kísér és rejt el minket,
és hogy anélkül kezdünk majd új életet, hogy bárki tudná az igazságot.
Egy új és szabad életet,
dugig arannyal.
Hogy a banda egyetlen tagjának se kelljen többé bankot rabolnia.
Az örökségünk tovább él, hála nektek, az igazi ellenállásnak.
A feliratot fordította: Kertai Eszter ktek, az igazi ellenállásnak.